## Uredba o Uredu za suradnju s međunarodnim institucijama u Republici Hrvatskoj

### NN 70/2001 (3.8.2001.), Uredba o Uredu za suradnju s međunarodnim institucijama u Republici Hrvatskoj

# VLADA REPUBLIKE HRVATSKE

if !supportEmptyParas endif

1215

Na temelju članka 26. stavka 1. Zakona o
Vladi Republike Hrvatske (»Narodne novine«, br. 101/98 i 15/2000), članka 60.
stavaka 1. i 2. Zakona o sustavu državne uprave (»Narodne novine«, br. 75/93,
48/99, 15/2000, 127/2000 i 59/2001) i članka 34. stavka 1. Uredbe o načelima za
unutarnje ustrojstvo tijela državne uprave (»Narodne novine«, broj 43/2001),
Vlada Republike Hrvatske je na sjednici održanoj 26. srpnja 2001. godine,
donijela

## UREDBU

### o Uredu za suradnju s međunarodnim institucijama u Republici Hrvatskoj

Članak 1.

Radi obavljanja stručnih i drugih poslova
iz djelokruga Vlade Republike Hrvatske, a u vezi s radom i djelovanjem međuna­rodnih
organizacija, agencija i ureda u Republici Hrvatskoj, osniva se Ured za
suradnju s međunarodnim institucijama u Republici Hrvatskoj (u daljnjem tekstu:
Ured) kao stručna služba Vlade Republike Hrvatske.

Članak 2.

Ured za suradnju s međunarodnim
institucijama u Republici Hrvatskoj prati djelovanje Organizacije za europsku
sigurnost i suradnju (OESS), Ureda Ujedinjenih naroda za vezu (UNLO) te ostalih
agencija i ureda Ujedinjenih naroda (UN), Promatračke misije Europske unije
(ECMM), Organizacije sjevernoatlanskog pakta / Stabilizacijskih snaga
(NATO/SFOR) i ostalih agencija za pomoć u Republici Hrvatskoj (u daljnjem
tekstu: međunarodne institucije), pruža i organizira pružanje odgovarajuće
stručne i druge pomoći navedenim međunarodnim institucijama, daje prijedloge za
poduzimanje mjera zaštite interesa Republike Hrvatske u svezi s radom i
djelovanjem navedenih međunarodnih institucija, te obavlja i druge poslove koje
mu povjeri Vlada Republike Hrvatske.

Suradnja tijela državne uprave, kada
obavljaju poslove iz svog djelokruga, i radnih tijela Vlade Republike Hrvatske
koji su u vezi s radom navedenih međunarodnih institucija iz stavka 1. ovog
članka obavlja se putem Ureda za suradnju s međunarodnim institucijama u
Republici Hrvatskoj.

Članak 3.

Radom Ureda upravlja predstojnik Ureda
kojeg imenuje i razrješava Vlada Republike Hrvatske na prijedlog predsjednika
Vlade Republike Hrvatske.

Predstojnik Ureda odgovoran je Vladi
Republike Hrvatske za svoj rad i rad Ureda i u odnosu na državne službenike i
namještenike ima prava i ovlasti čelnika tijela državne uprave.

Članak 4.

Sjedište Ureda je u Zagrebu.

Ured je ustrojen temeljem Zakona o Vladi
Republike Hrvat­ske i Zakona o sustavu državne uprave kao jedinstveno državno
tijelo s predviđenim samostalnim izvršiteljima u Vukovaru, Sisku, Kninu, Splitu
i Rijeci.

Članak 5.

Način rada Ureda uredit će se Pravilnikom
o unutarnjem redu Ureda. Pravilnikom o unutarnjem redu Ureda odredit će se
potreban broj slu‚benika i namještenika Ureda s opisom njihovih poslova, kao i
potrebnim uvjetima za obavljanje tih poslova, te druga pitanja značajna za rad
Ureda.

Pravilnik o unutarnjem redu Ureda donosi
predstojnik uz prethodno pribavljenu suglasnost ministarstva nadle‚nog za
poslove opće uprave.

Predstojnik Ureda donijet će Pravilnik o
unutarnjem redu Ureda u roku od 60 dana od dana stupanja na snagu ove Uredbe.

Članak
6.

Okvirni
broj državnih službenika i namještenika potrebnih za obavljanje poslova iz
djelokruga Ureda određuje se u tablici koja je u prilogu ove Uredbe i čini
njezin sastavni dio.

Tablica
iz stavka 1. ovog članka ne objavljuje se u »Narodnim novinama«.

Članak
7.

Danom
stupanja na snagu ove Uredbe, prestaje važiti Uredba o Uredu za suradnju s
međunarodnim institucijama u Republici Hrvatskoj (»Narodne novine«, broj
127/2000).

Članak
8.

Ova
Uredba stupa na snagu danom objave u »Narodnim novinama«.

Klasa: 023-03/01-01/64

Urbroj: 5030118-01-1

Zagreb,
26. srpnja 2001.

Potpredsjednica
**Željka Antunović,** v. r.

Uredba, NN 70/2001-1215